《前缓声歌》
明代·胡应麟

缘木求鱼，譬彼入山采珠。意气虽勤，奈此道路殊。

总角相亲，同室共居。君心有他，如隔里闾。身非草木根株。

他人有心，忖度在余。欲见子都，乃值狂且。嗟他心之人，虫鸟之弗如。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。